paragraph_text: mini|250px|Pročelje palače Skočibuha u Dubrovniku Palača Skočibuha renesansna je palača obitelji Stjepović-Skočibuha, smještena u Restićevoj ulici u Dubrovniku, u gradskom predjelu Pustijerni.<ref>Turistička zajednica grada Dubrovnika: Pustjerna, pristupljeno 29. srpnja 2016. Izgrađena je između 1549. i 1553. godine te je jedna od rijetkih do danas očuvanih dubrovačkih renesansnih palača koja je preživjela sve prirodne i društvene potrese. Danas je dijelom u funkciji stambene zgrade, a dijelom neiskorištena i prepuštena propadanju.